როდრიგო დე პაული
როდრიგო ხავიერ დე პაული (ესპ. Rodrigo Javier de Paul; დ. 24 მაისი, 1999) — არგენტინელი ფეხბურთელი, კლუბ „ატლეტიკოსა“ და არგენტინის ნაკრების ნახევარმცველი 2021 წლის კოპა ამერიკისა და 2022 წლის მსოფლიოს ჩემპიონი არგენტინის ეროვნული ნაკრების შემადგენლობაში. პროფესიონალური კარიერა დაიწყო არგენტინულ საფეხბურთო კლუბ „რასინგ კლუბში“. 2014 წელს დე პაული ესპანურ კლუბ „ვალენსიას“ შეუერთდა. 2016-2021 წლებში ასპარეზობდა იტალიურ კლუბ „უდინეზეში“. 2021 წლის 12 ივლისს დე პაულმა ხელი მოაწერა 5 წლიან კონტრაქტს „ატლეტიკო-მადრიდთან“, რომლის სატრანსფერო ღირებულებამ 35 მილიონი ევრო შეადგინა. დე პაულის დებიუტი არგენტინის ეროვნულ ნაკრებში შედგა 2018 წლის 11 ოქტომბერს ერაყის ნაკრების წინააღმდეგ გამართულ მატჩში, სადაც არგენტინამ მოწინააღმდეგე ანგარიშით 4:0 დაამარცხა.